Kolonianan Hulandes Merikano

E tipo di kolonialismo ku tabata komun serka otro paisnan oropeo, e akto di move bai un pais pa konstrui un kolonia no tabata mashá komun serka e Hulandesnan. E Hulandesnan tabata konsentra mas riba negoshi, e pòstnan di interkambio hulandes tabata existi ront mundu. Pero te ainda hulandesnan a traha varios fòrti i habitashon riba e kontinentenan merikano i e islanan den Laman Karibe. Aunke mayoria di nan a bai perdi na fin di e siglo 17. 

Pero Hulanda por a keda ku su kolonianan den Karibe (Kòrsou, Aruba, Boneiru, Sint Maarten, Sint Eustatius ku Saba) te ora e la duna nan gobernashon autonomo den 1954 i ku te ainda ta parti di e Reino Hulandes. I tambe e kolonia di Sürnam te ku e la haya su independensia na 1975.

Nort Amerika

Karibe

Antia Hulandes
Kolonisashon di Karibe pa hulandesnan e kuminsa na aña 1620 riba Sint Croix i Tobago, siguí pa habitashonnan riba Tortuga (awoki Île Tortue na Haiti) i Sint Maarten. Ora e hulandesnan e perde Sint Maarten pa e Spañonan na a tuma Kòrsou i Sint Eustatius bou di mando. Despues nan e haña mitar di Sint Maarten bèk, partiendo e ku Fransia. E grens entre e dos partinan di e isla a keda varia te ora nan a bira ofisial na aña 1816.

Otro islanan a wòrdu kaptura den Karibe pa preveni un atake spaño durante e guera di 80 aña. I pa soru ku spañonan no lo haña akseso di palu i salu den e region. Eseinan ta :

 Kòrsou na 1634
 Saba na 1640
 Sint Eustatius na 1636
 Boneiru na 1634
 Aruba na 1637
 Sint Maarten na 1631
 Tortola, Virgin Gorda, Jost van Dyke promé ku 1640 

Te ku lat den e siglo 19 e islanan Venezolano di Aves, e Archipielago Las Aves, Los Roques i La Orchila tambe tabata wòrdu konsidera komo parti di Karibe hulandes dor di e gobièrnu hulandes.

Antia Hulandes a keda un teritorio di Hulanda. E la haya gobernashon propio na aña 1954. Na 1986, Aruba a haya outonomia, un status aparte di Antia Hulandes. Dia 10 di òktober 2010 Antia Hulandes a wòrdu desmantelá. E islanan di Kòrsou ku Sint Maarten a bira paisnan den Reino Hulandes. Boneiru, Saba i Sint Eustatius a bira komo munisipio un parti di Hulanda.

Tobago 

Hulanda a purba varios biaha pa tin un kolonia riba e isla di Tobago pero kada biaha e tabata wordu distruí dor di otro paisnan oropeo.

Virgin Islands

E Hulandesnan a establese un base riba St. Croix na 1625, e mesun anja ku e Inglesnan. Protestantnan Franses tambe a yuda nan pero e konflikto hulandes ku e kolonia Ingles a kolumina ku e la wordu bandona prome ku 1650. E Hulandesnan a establese un habitashon riba Tortola prome ku 1640 anto despues na Anegada i Virgin Gorda. E Inglesnan a tuma Tortola na 1672 i Virgin Gorda na 1680.

Estadonan Uni di Merka

Na 1602, e Gobiernu di e Republiek der Zeven Verenigde Nederlanden a charter e Vereenigde Oostindische Compagnie, of VOC ku e mishon di explora un pasahe na India pa e pais, esaki a resulta den un par di expidishon importante ku a krea e provensia di Nieuw Nederland.

Na 1609, e VOC a komishoná expolador Ingles Henry Hudson ku, den un atempto pa yega na un pasashi nord-ost pa India, a diskubri i tuma un parti di Merka kaminda awendia ta Estadonan Uni i Canada pa Hulanda. Ku e pensamentu ku esaki lo ta e miho ruta pa explora, Hudson a nabega e pasashi di New York Bay riba e riu di Hudson ku e la duna su nomber. Na 1614, Adriaen Block a gia un expidishon na e lower Hudson den e  Tyger, anto despues a explora e rui di East River riba e barku di Onrust, asina birando e prome oropeano ku a nabega e area di Hellegat riba e pasashi di Long Island Sound. Block Island i su haf a wordu yamá na su nomber. Ora e la bin bek, Block a kompilá un mapa, anto a bira e prome ku a aplika e nomber "Niew Nederland" na e area entre Virginia Ingles anto Canada Franses, kaminda mas despues e la hanja derechi di komersio exklusivo dor di e gobiernu Hulandes.


Despues di un par di expedishon pa interkambia lana ku e nativonan, e prome luga permanente ku e Hulandesnan a konstrui tabata Fort Nassau riba un isla den e Hudson, kaminda aworaki yama Albany. E habitashon a sirbi komo un factorij pa hasi negoshi ku indjanan, anto a wordu remplasá despues dor di Fort Oranje. Tur dos fortifikashon a wordu yama den honor di e kas royal Oranje-Nassau.

Na 1621, un kompania nobo a wordu establesé ku un monopolio riba negoshinan riba e kontinente merikano anto West Afrika: e (Westindische Compagnie of WIC). E WIC a buska rekonosimentu den e area di merka hulandes - ku a wordu yamá New Nederland - komo un provensia hulandes, ku e la hanja na 1623. E anja ei, un otro forti ku tambe tabata yama Fort Nassau a wordu traha riba e rui di Delaware banda di kaminda aworaki ta Gloucester City, New Jersey.
Na 1624, e prome kolonistanan, mayoria di nan tabata bin for di Wallonïe anto katibunan ku tabata di e kompania, a yega den e provensia nobo. Nan a yega na Gouverneurseiland anto a wordu hibá na Fort Oranje, Fort Wilhelmus anto Kievietshoek. Na 1626, e direktor di e WIC, Peter Minuit a kumpra e isla di Manhattan for di e indjanan Lenape anto a kuminsa konstrui fort Amsterdam, ku a krese pa bira e haf i kapital, Nieuw Amsterdam, E kolonia a sigui krese na areanan den serkania manera Pavonia, Brooklyn, Bronx, i Long Island.

No tur e habitantenan di e provensia tabata Hulandes, pero a bin for di various otro pais na oropa i tambe afrika, tresé originalmente komo katibu. Hopi hende di Nieuw Nederland tabata di Wallonie, Alemania i Skandenavië. Tambe tabata tin inglesnan ku a reloka for di New England. Na 1664, un expidishon ingles mandá pa e Duke di York i Albany (despued James II di Inglaterra) a drenta haf di Nieuw Amsterdam, anto a agreva un attake. Dor ku e tabata den un nadeel grandi, Direktor-General Peter Stuyvesant a entrega su mes anto e Inglesnan a kaptura Niew Nederland. E provensia a hanja e nomber New York. E otro parti bou di e riu a hanja e nomber New Jersey. 

E konflikto aki a kousa e Di dos Guerra Hulandes-Ingles pero en fin Hulanda a kita nan klaim riba Nieuw Nederland pa interkambio di Suriname.

 Sur Amerika 

 Brazil 


For di 1630, Hulanda a hanja kontrol di un parti grandi di e pida nort-ost di Brazil. E WIC a pone nan hoofdkantoor na Recife. The gobernador, Johan Maurits a invita various artista i scientifiko na e kolonia pa yuda promove migrashon na Sur Amerika. Pero e portuguesnan a gana un viktoria riba Hulanda na 1649. I na 26di Yanüari, 1654, e Hulandesnan a entrega nan mes i a duna kontrol di tur Brazil na e portuguesnan. Despued ku nan a gana e Guerra Hulandes-Ingles, Hulanda a demanda e kolonia di Brazil bek. Anto a menasa pa okupa Lisboa anto e kolonia Brasilero, pasobra e portuesnan tabata den un guerra kontra di Spanja kaba nan a kumpli. Pero e lider nobo Jogan de Witt a tene komersio mas importante ku territorio, anto a bende e kolonia bek na Portugal na 1661.

 Chile 

Na 1600 , e suidat chileño di Valdivia a wordu kaptura dor di e pirata Hulandes Sebastian de Corden. E la bai laga e suidad despues di un par di luna. Despues na 1642 e VOC i e WIC a manda un battalon di un par di boto pa chile pa konkistá e suidad di chile i e minanan di oro for di e spanjonan.Valdivia. E expanshon a wordu kondukta dor di Hendrik Brouwer, un general Hulandes. Na 1643 Brouwer a konkistá e Arcipielago di Chiloé anto e suidad di Valdivia. Brouwer a muri na 7 di augustus 1643, anto e vice-general Elias Herckmans a tuma kontrol.

Emigrashon pa chile a sigui te ku kuminsamentu di e Siglo 20, mayoria di nan for di e Boernan di Sur Afrika. Pero durante e guerra di Boer, Inglatera a kaptura e dos areanan di Transvaal na Sur Afrika i Chile. Te ahinda den mas ku 50.000 hende bibá na chile ku ansestronan Hulandes.

 Guiana 

E WIC a traha un forti riba e riu di Essequibo na 1616. E hulandesnan a kuminsa hasi negoshi ku e hendenan indigeno, meskos ku na surnam anto a establese plantashi di suku ku tabata wordu mantene dor di katibunan for di afrika. Aunke e kosta di Guyana a keda bou di kontrol Hulandesm e Inglesnan a establese plantashonan west di e Rui di Surnam. Konflikto entre e dos paisnan a resulta ku e area a kambia di man varios biaha, pero pa 1796 e Inglesnan tabata kontrola e region. E hulandesnan e duna kontrol di e kolonianan di Essequibo, Demerara, i Berbice na Inglaterra na 1814.

 Suriname 

E kolonia oropeo na Suriname a wordu fundá na e anjanan 1650' dor di Lord Willoughby, e gobernador di Barbados. E kolonia aki a wordu kaptura dor Abraham Crijnsen bou di mando di e Hulandesnan. Na 31 di July 1667, bou di e Tratado di Breda e Hulandesnan a ofrese Nieuw Nederland komo interkambio pa nan faktorianan di suku na Surnam. Na 1683 Suriname a wordu bendi na e WIC anto e keda konosi komo Guyana Hulandes. E kolonia a desaroya un ekonomia basá riba agrikultura i sklabitud. Durante e guerranan Napoleano, Inglatera a kontrolá Suriname di 1799 te ku 1816 te ora nan a dun'e bek na e Hulandesnan. Hulanda a abolisá sklabitud na 1863 i a importa un forsa di labor for di e kolonianan Ingles i Hulandes den Ost-India pa keda drai ku e ekonomia. Gobernashon internal a wordu duná na 1954 anto independiensia na 1975. E prospekto di independensia a pone ku un gran parti di e poblashon di e pais nobo a imigra bai Hulanda i Merka. E komunidat Surnam na Hulanda ta aworaki kasi mes grandi ku na e pais mes, mas o menos (450.000). Imigrashon Surnam na Hulanda

 Wak tambe 
West Indische Compagnie
Imperialismo
Kolonialismo
Komersio di katibu transátlantiko
Komersio triangular

 Referensia 

Category:Historia